
RAPORT DE SPECIALITATE,




	Nedelcu Mariana Camelia, șef serviciu buget finanțe contabilitate, impozite și taxe, resurse umane și salarizare, am analizat ”Proiectul de hotărâre privind acordul Consiliului Local Boldeşti-Scaeni pentru transformarea Unităţii de Asistenţă Medico–Socială Boldeşti-Scăeni în unitate sanitară de îngrijiri paliative”.

In oraşul Boldeşti-Scăeni funcţionează Unitatea de Asistenţă Medico-Socială, înfiinţată prin HCL nr.39/17.06.2003 prin reorganizarea Spitalului Boldeşti-Scăeni, în baza  Ordonanţei nr. 70/2002 privind administrarea unităţilor sanitare publice de interes judeţean şi local;
Din anul 2007 , orașul Boldești Scăeni are incheiat contractul de asociere nr.3288/08.03.2007 cu județul Prahova, in vederea asigurarii funcționarii Unitații de Asistență Medico Socială (UAMS) , contract in baza căruia, anual prin acte adiționale  s-a  asigurat cofinanțarea acestei unitați. 
Urmarind tabelul de mai jos, chiar daca veniturile implicit cheltuielile de functionare ale acestei unitati au avut un trend ascendent, subventiile de la Consiliul Local si Consiliul Judetean s-au mentinut relativ constante intre anii 2021 – 2023  datorita cresterii contributiei personale ale beneficiarilor. Aceste subventii au crescut foarte mult in anul 2024, cresterea de 1050780 RON (38% plus fata de 2023) fiind acoperita in mare parte de la bugetul CJ (1000000 RON). Aceasta crestere se explica prin rata mare a inflatiei din anii anteriori (13.8% in 2023 si 10.4% in 2024) care a dus la cresteri de preturi semnificative ale bunurilor si serviciilor, dar si prin cresterea cu 20% a salariilor din sanatate si asistenta sociala incepand cu 1 iunie 2024 conform OUG 19 din 03/07/2024. Deasemenea de la 1/08/2023 s-au acordat mariri salariale in cuantum brut pentru o anumita categorie de salariati din sanatate si asistenta sociala in care se incadreaza si salariati ai UAMS.
Acest tabel scoate in evidenta si faptul ca subventia de la Bugetul de Stat (DSP) nu a crescut deloc in toti acesti ani, standardul de cost al ministerului sanatatii nefiind modificat din 2018, netinandu-se cont de cresterile salariale mentionate anterior.




	Anul bugetar
	2019
	2020
	2021
	2022
	2023
	2024

	Venituri chirii
	21029
	22510
	22359
	20013
	17545
	12700

	Contributii persoane
	868156
	901587
	923505
	1318725
	1513361
	1539542

	Alte venituri
	16211
	13094
	14233
	22242
	14060
	12353

	Sponsorizari
	-
	-
	272070
	-
	-
	249997

	Subventii la bugetul UAMS, total
	2282737
	2389272
	2503035
	2518965
	2542800
	3751932

	Buget Local
	759737
	882081
	930035
	445965
	719800
	929932

	Buget CJ
	600000
	600000
	650000
	1150000
	900000
	1900000

	Buget de Stat (DSP)
	923000
	907191
	923000
	923000
	923000
	922000

	Total venituri
	3188133
	3326463
	3735202
	3879945
	4087766
	5566524

	Salarii
	2450932
	2562426
	2624676
	282055
	3204838
	4092461

	Bunuri si servicii
	737201
	764037
	838283
	1034268
	860496
	1427687

	Investitii
	-
	-
	272243
	25122
	22432
	46376



      Proiectia bugetara a UAMS pentru 2025 privind veniturile realizate este estimata la 6196000 RON, din care contributia persoanelor asistate va fi de 2058000 RON Subventia de la institutiile publice este de +/- 4110000 RON. Bugetul de Stat va contribui cu +/- 1091000 RON, iar subventiile de la Consiliul Local si Consiliul Judetean pentru anul 2025 calculate pentru o medie de 50 de beneficiari va fi de 3018600 lei , rezultand ca pentru un beneficiar subventia este de 60372 lei/an/pat. Tinand cont de aceasta, finantarea Consiliul Judetean Prahova va fi de 60372 lei/pat x 32 beneficiari= 1931904 lei, iar finantarea de la Consiliul Local Boldesti Scaeni de 60372lei/pat x 18 beneficiari= 1086696 lei. 
De la 1 ianuarie 2025 contribuția personală a beneficiarilor a fost marită la 3500 RON/luna pentru 1 beneficiar, sumă care deja limitează mult accesul la aceste servicii pentru persoanele cu venituri foarte mici. Unitatea de Asistenţă Medico-Socială răspunde nevoilor unor oameni aflaţi în suferinţă cu o condiţie materială precară, iar contribuţia personală datorată de aceştia sau de reprezentanţii lor, la cheltuielile necesare întreţinerii nu va mai putea fi suportată, ceea ce va determina creşterea contribuţiei din partea bugetului local,
Prin HCL nr.33/26.03.2025 - Hotărâre privind aprobarea bugetului de venituri şi cheltuieli al oraşului Boldeşti-Scăeni , pentru anul 2025 s-au alocat fonduri de la bugetul local in valoare de 780.000 lei pentru finanțarea UAMS.
Prin HCL nr.67/13.05.2025 - Hotărâre privind rectificarea bugetului de venituri şi cheltuieli al oraşului Boldeşti-Scăeni , pentru anul 2025 s-au suplimentat fondurile din bugetul local cu suma de 100.000 lei pentru finanțarea UAMS.
Urmare acestor HCL-uri , UAT Boldești Scăeni pana la data de 31.05.2025 , a finantat 81% din necesarul de finanțat,  avand in vedere ca pentru tot anul 2025 UAT Boldești Scăeni are obligatia de a finanța UAMS cu suma  de 1086696 lei 
Pana la data prezentului raport de specialitate, pentru  anul 2025, nu este incheiat intre Orașul Boldești Scăeni si Județul Prahova nici un act adițional la contractul de asociere nr.3288/08.03.2007 in vederea finanțării acestei unitați,  astfel ca pana la aceasta data cheltuielile  au fost suportate de catre UAT Boldești Scăeni , ceea ce pune o presiune mare asupra bugetului local. 
Avand in vedere Nota de fundamentare a Bugetului de Venituri si Cheltuieli al UAMS Boldești Scăeni nr.22168/19.12.2024 aferent anului 2025,   consider ca Bugetul de Venituri si Cheltuieli al UAT Boldești Scăeni nu poate susține toata finanțarea acestei instituții .

         Proiectul de hotărâre a fost întocmit conform prevederilor legale:
-Ordonanța de Urgență nr.57/2019 - privind Codul administrativ
-Legea nr.273/2006 - privind finanțele publice locale

	Respectând prevederile legale în vigoare, consider că proiectul de hotărâre mai sus menționat poate fi supus aprobării Consiliului Local.

